Aquesta és la pregunta que més ens feu. Té tot el sentit del món! I la resposta és ben senzilla: des del primer Ajust el teu cos comença a funcionar millor perquè hi ha més comunicació entre el cervell i la resta del cos. Per tant, pot ser que notis canvis des del primer moment.  Ara bé, “sentir-nos millor” és diferent de “funcionar millor”. Normalment aquests dos conceptes van relacionats, però de vegades la sensació triga una mica més que la funció. Pot ser que una persona més activa respongui més de pressa que una sedentària, per exemple. El que sí que és clar és que si el cos funciona millor, segurament deixarà d’enviar els senyals de quan no funcionava bé i aviat començarem a sentir-nos millor també.